I nat blev flere gæster sendt væk fra Jomfru Ane Gade på grund af brand i nogle elinstallationer. Flere gæster blev tilset for røgforgiftning.

Klokken 01.35 modtog Nordjyllands Politi en anmeldelse om røgudvikling fra en restauration i Jomfru Ane Gade. Der blev sendt flere patruljer og i samarbejde med personalet på stedet blev gæsterne evakueret, hvilket foregik i god ro og orden. Branden var slukket ved brandvæsenets ankomst. Det viste sig, at der var opstået brand i nogle elinstallationer i et mindre lager på 1. sal.  Nogle af gæsterne fra restaurationen blev på stedet tilset af læge og ambulancepersonale, men ingen var behandlingskrævende.